**Превозни документи за пътуване с обществен транспорт на ученици на територията на Столична община**

1. **Деца до 7 годишна възраст – Безплатно**

Всички деца до 7-годишна възраст с адрес на територията на Столична община пътуват безплатно с карта на хартиен носител. Картите се издават в пунктовете за продажба на „Център за градска мобилност“ ЕАД срещу представяне на удостоверение за раждане (оригинал или копие) и документ за самоличност на родителя (настойника), удостоверяващи възрастта на детето и неговия адрес.

1. **Карти за пътуване на ученици**

Всички ученици, учащи в училищата, намиращи се на територията на Столична община. Картите се издават/зареждат срещу лична карта и ученическа книжка или ученическа лична карта за съответната учебна година при издаване на карта и при всяко първо зареждане за учебната година, а при всяко следващо зареждане - срещу лична карта или ученическа лична карта

* 1. **Ученическа карта за един месец - една линия (наземен транспорт или метро)**

**Цена – 9.00 лв.**

* 1. **Ученическа карта за един месец - всички линии**

**Цена – 20.00 лв.**

* 1. **Ученическа карта (семеен пакет) за един месец - всички линии**

**Цена – 10.00 лв.**

Важи със закупена едномесечна абонаментна карта за всички линии, по редовна тарифа за родител/настойник/попечител. Картата се издава срещу удостоверение за раждане на детето или документ за настойничество/попечителство. Абонаментните карти от пакета задължително се зареждат с един и същи период на валидност. Няма ограничения за броя на ученическите карти в пакета.